Unió Nacional (hebreu: האיחוד הלאומי, "Ha-Yihud Ha-Leumi") va ser una aliança de partits polítics de dretes nacionalistes d'Israel. Fou creada pels partits Molédet, HaTikvà, Eretz Yisrael Shelanu, i Tkuma per a concórrer a les eleccions legislatives d'Israel de 1999. En aquelles eleccions aconseguiren quatre escons. El 2001, l'aliança s'enfortí amb la unió del partit Yisrael Beiteinu que també tenia quatre escons. També el 2001 entraren al govern d'Ariel Sharon amb dos ministres però van deixar el govern quan es van oposar al Pla de retirada unilateral israeliana que va suposar la sortida de la Franja de Gaza. El 2005 Yisrael Beiteinu abandonà l'aliança i per a les eleccions legislatives d'Israel de 2006 formaren una coalició amb el Partit Nacional Religiós que aconseguí quatre escons. El 2008, Unió Nacional es fusionà amb el Partit Nacional Religiós tot creant el partit La Llar Jueva.